फिन गसाइगाव महकुमानि सिङाव थानाय ग्राहामपुरआव दिनै एसएसटि दोलोनि नायबिजिरनायाव गंसे गारिनिफ्राय खमैबो 7.50 लाख रां बोखांनो हायो। मोनसे प्रेस रिलिजनि गेजेरजों गसाइगाव जिल्ला बिसायख’थि बिबानगिरिनि मिडिया आरो एमसिसि खोन्दोनि नडेल बिबानगिरिआ मिथिहोयो दि, मोनथाम खोलोबआव खुंफुंजानो गोनां बिधानसभा बिसायख’थिनि सान फोसावनायनि उनावनो नांगौबादियै फोरमानलाइ गैयाजासे 50 रोजानि बांसिन रां लांनाया आयेन बेरेखा होननानै फोरमायनाय जादोंमोन।